41. ΝΟΜΟΣ υπ’ αριθ. 28 της 17/21 Απρ. 1975 (ΦΕΚ Α΄ 75) Περί επαναφοράς εν ισχύϊ των κατά την 20ήν Απρ. 1967 ισχυουσών διατάξεων περί των Αρχών των Ανωτάτων Εκπαιδευτικών Ιδρυμάτων και περί εκλογής και διορισμού καθηγητών και υφηγητών αυτών. Άρθρ.1.-Αι εκλογαί των Αρχών των Ανωτάτων Εκπαιδευτικών Ιδρυμάτων διενεργούνται συμφώνως προς την κατά την 20.4.1967 ισχύουσαν νομοθεσίαν, διατηρουμένων εν ισχύϊ των από 1.8.1974 και εφεξής εκδοθεισών σχετικών διατάξεων. Ωσαύτως διατηρούνται εν ισχύϊ αι αφορώσαι εις την προσωρινήν Διοίκησιν του Πανεπιστημίου Θράκης και Κρήτης διατάξεις του άρθρ. 4 του Ν.Δ. 87/1973 ως τούτο ετροποποιήθη υπό του άρθρ. 1 του Ν.Δ. 114/17.10.1974 (τόμ. 31Β σελ. 636,301). Αι διατάξεις της παρ. 2 του άρθρ. 12 της από 3/3.9.74 Συντακτικής Πράξεως (ανωτ. αριθ. 36) περί του χρόνου διενεργείας των εκλογών, έχουν εφαρμογήν και δια το Πανεπιστημιακόν έτος 1975-76. Άρθρ.2.-1.Από 1.8.1974 εφαρμόζονται εις άπαντα τα Ανώτατα Εκπαιδευτικά Ιδρύματα αι κατά την 20.4.1967 ισχύουσαι διατάξεις περί προκηρύξεως εδρών, εκλογής και διορισμού καθηγητών και υφηγητών, διατηρουμένων εν ισχύϊ των από 1.8.1974 και εφεξής εκδοθεισών σχετικών διατάξεων. 2.Αι περί προκηρύξεως εδρών και εκλογής και διορισμού καθηγητών και υφηγητών ισχύουσαι εκάστοτε διατάξεις επί των Πανεπιστημίων Αθηνών και Θεσσαλονίκης εφαρμόζονται αντιστοίχως επί των Πανεπιστημίων Πατρών και Ιωαννίνων. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί της σελ. 50,129) Σελ.50,129(α) Τεύχος 569-Σελ.71 Ανώτερο Διδακτικό Προσωπικό 31.Α.δ.39-41 